नेयमर ट्रेनिङमा फर्किए
ब्राजिली स्टार फरवार्ड नेयमर अपेक्षा गरेभन्दा चाँडै ट्रेनिङमा फर्किएका छन् । खुट्टाको हाड भाँचिएको दुई महिना बढी भएपछि उनी फर्किएको बुधबार ब्राजिली टिमका शारीरिक प्रशिक्षकले बताए ।
टेरेसोपोलिस — ब्राजिली स्टार फरवार्ड नेयमर अपेक्षा गरेभन्दा चाँडै ट्रेनिङमा फर्किएका छन् । खुट्टाको हाड भाँचिएको दुई महिना बढी भएपछि उनी फर्किएको बुधबार ब्राजिली टिमका शारीरिक प्रशिक्षकले बताए ।पेरिस सेन्ट जर्मेनका स्ट्राइकर नेयमरको फेब्रुअरीमा घाइते भएपछि ब्राजिलमा शल्यक्रिया गरिएको थियो । उनले विश्वकपअघि राष्ट्रिय टिमसँगै रियो द जेनेरियोनजिक टेरेसोपोलिसमा बुधबार प्रशिक्षण गरे ।‘राम्रो विकास भयो । हरेक दिन ट्रेनिङ गर्नेछन् । उनको विकास अपेक्षाभन्दा राम्रो भयो,’ ट्रेनर पाmबियो माहसेरेदजयानले भने । टिमका चिकित्सक रोड्रिगो लेमरको अनुसार उनले अर्को चरणमा पूर्ण प्रशिक्षण गर्नेछन् अनि खेल्नेछन् । उनलाई तयार हुनका लागि सबै कुरा भएको छ ।’ नेयमरलाई जुन ३ मा क्रोएसिया र जुन १० मा अस्ट्रेलियाविरुद्ध हुने मैत्रीपूर्ण खेलका लागि फिट हुने अवसर छ । ब्राजिलले १७ जुनमा स्वीट्जरल्यान्डविरुद्ध खेल्दै विश्वकप यात्रा थाल्नेछ । सामान्य चोट लागेका डग्लस कोस्टाले मैत्रीपूर्ण खेल गुमाउन सक्ने चिकित्सक लेमरले बताए ।